

**Дейност на читалището**

**през 2019г.**

***06.01. – “Йордановден” –*** Съвместно с църковното настоятелство и с кметство село Марица, проведохме народния обичай “Топеница” с ритуал за вадене на кръста от водата. След него групата ни за Автентичен Фолклор изпя няколко песни, придружени с музикален съпровод и много хора на площада на селото.

***21.01. – “Бабин Ден” –*** По покана на ППГЕРБ – Жени и ППГЕРБ Старейшини гр. Самоков за първа година взехме участие в Десетата Юбилейна традиционна кулинарна изложба – базар в подкрепа на семейства с репродуктивни проблеми, където по случай деня на бабата и деня на родилната помощ, заедно с Женска Група за Автентичен Фолклор “Веселие” изнесохме кратък концерт и направихме традиционния обичай “поливане на бабата”.

**19.02.** – Честване на годишнината от **„Обесването на Васил Левски”** с децата правихме табла, на които се прикачваха снимки и документи от събитието.

**01.03. –** Честване на **„Баба Марта”** (изработване намартеници и след това самодейците ги раздадоха на децата) и също така, честване на **„Деня на самодееца”**

**03.03.** – Честване на годишнината от **„Освобождението на България”**. С децата отново се изработваха табла и се добавяха снимки и документи**.**

**06.05.** – **„Великденско-Гергьовско тържество”** с участието на самодейците и децата от селото. В църквата на селото беше направен традиционен курбан.

**11.05.** – Самодейците от женска певческа група „Веселие” взеха участие на **„Пролетно-Вликденския празник”** в с. Алино. Самодейците получиха диплом за високи творчески постижения.

**18.05.** – Участие на женска певческа група „Веселие” в **„Нишавски хоровод”** гр. Драгоман, самодейците получиха два златни медала и грамоти за отлично изпълнение.

**01.06.** – **„Ден на детето” –** бяха организирани игри и забавления за децата от 4 до 14 годишна възраст.

**02.06.** – Изработване на табло по случай годишнината от **смъртта на Христо Ботев.**

**06.06.** – Участие на самодейците в гр. Долна Баня по случай **„Спасовден и празника на града”.**

**08.06.** – Участие на самодейците от женска певческа група „Веселие” на „**Балканския фестивал по фолклор”**. Певиците получиха сребърен медал.

**20.07.** – Честване на Илинден, в църквата беше направен традиционен курбан исъбор по случай **„Празника на селото”**.

**25.07.** – Участие на женска певческа група „Веселие” в **„Събора в гр. Пещера”**, самодейците получиха грамота за участие.

**28.08.** – Участие на женска певческа група „Веселие” в **„Международния фолклорен фестивал”** в Слънчев бряг. Самодейците бяха удостоени с две грамоти за принос за запазване на българската култура и традиции и получиха сребърен медал.

**21.09.** – Честване на **Осемдесет годишнината на НЧ „Просвета – 1939” с. Марица**. В него взеха участие съставите от с. Радуил, с. Алино, с. Бели Искър, повечето читалища (самодейци) от община Самоков, мъжки състав от гр. Костенец, детската танцувална група от с. Пчелин, детската танцувална група от кв. Момин Проход и Танцувалните групи от кв. Банкя. Получихме поздравителни картички от кмета на гр. Самоков, също и плакет с най добри пожелания, отделно някои от участниците на тържеството ни подариха живи цветя в саксия.

**28.12.** – Се проведе тържество по случай **„Коледа и Нова Година”**, в него взеха участие самодейците от женска певческа група „Веселие”, децата от детска работилничка „Веселите врабчета” (11 от които от ромски произход и 1 от български) също и 7 дечица от български произход. Имахме си Дядо Коледа, Снежанка, джуджета (7 на брой от български и ромски произход) и всички други деца, участваха или с песничка или стихотворение.

**Забележка:** Участвахме в малко събития през годината, за да можем да отделим средства за тържеството по случай осемдесет-годишнината от създаването на читалището. Също така може да има събитие, което не е отразено, поради липса на данни и на последно място, но не по важност възрастта на децата е от 4 до 14 години и активно се опитваме да интегрираме дечицата от ромски произход.